คลังเร่งระบายขายหุ้นเน่ายันไม่เกี่ยวอ่างวิคตอเรีย
สคร.ตั้งที่ปรึกษาเร่งขายหุ้นที่คลังไม่มีความจำเป็นต้องถือครองเป็นอันดับแรก พร้อมแจงหุ้นวิคตอเรียไม่เกี่ยวกับคลัง
24 ม.ค. 2561

สคร.ตั้งที่ปรึกษาเร่งขายหุ้นที่คลังไม่มีความจำเป็นต้องถือครองเป็นอันดับแรก พร้อมแจงหุ้นวิคตอเรียไม่เกี่ยวกับคลังนายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ขณะนี้ สคร.ได้ตั้งคณะกรรมการพิจารณาเรื่องการขายหลักทรัพย์ที่ไม่ได้จดทะเบียนในตลาดหลักทรัพย์แห่งประเทศไทย (ตลท.) รวมทั้งบริษัทจดทะเบียนใน ตลท.และ ที่คลังถือหุ้นต่ำกว่า 50%ทั้งนี้ คณะกรรมการดังกล่าวได้มีการว่าจ้างที่ปรึกษาทางการเงินเพื่อพิจารณาถึงแนวทางการขายหลักทรัพย์ดังกล่าว โดยจะเข้าไปประเมินมูลค่าหลักทรัพย์ แนวทางการขายในหลักทรัพย์ใดและราคาที่เหมาะสมทั้งนี้เพราะหลักทรัพย์บางรายการได้มาจากนิติเหตุ เช่น กรณีหุ้นของเครือเดวิส กรุ๊ป เดิมเป็นของ นายชูวิทย์ กมลวิศิษฎ์ ซึ่งหุ้นดังกล่าวถูกคณะกรรมการธุรกรรมของคณะกรรมการป้องกันและปราบปรามการฟอกเงิน (ปปง.) อายัดไว้ตั้งแต่วันที่ 28 พ.ย. 2546 และโอนมา ที่คลังเมื่อปี 2555 โดยยืนยันว่าหุ้น เครือเดวิส กรุ๊ป 3.4 หมื่นหุ้น เช่น เดวิส ไดมอนท์สตาร์ เดวิส โคปาคาบาน่า ไม่มีส่วนเกี่ยวข้องกับวิคตอเรีย ของนาย กำพล วิระเทพสุภรณ์